રાહદારીઓ, વાહન ચાલકો માટે જીવલેણ બની જતાં અને શહેરના જાહેર માર્ગો પર છુટ્ટાં રખડતાં ઢોરના દૂષણના મામલે ગુજરાત હાઈકોર્ટે બે દિવસ પહેલા જ અત્યંત કડક વલણ અપનાવી આદેશ કર્યો છે કે, જો એક અઠવાડિયામાં આ રીતે જાહેર માર્ગો પર ઢોર રખડતાં બંધ ન થયા તો તે માટે ઢોર દૂષણ નિયંત્રણ વિભાગના ડેપ્યુટી મ્યુનિસિપલ કમિશનર ડી. એ. શાહ અને જે વિસ્તારમાં આ રીતે ઢોર રખડતાં દેખાય તે વિસ્તારના પોલીસ મથકના એસએચઓ અને તેના ઉપરી અધિકારીને જવાબદાર ઠેરવવામાં આવશે.